**Социално-икономически характеристики на населението**

**към 7 септември 2021 година**

**Образователна структура на населението**

Наблюдението на най-високата завършена степен на образование започва от преброяването, проведено през 1934 година. За целия период до 2021 г. образователната структура на населението на 7 и повече навършени години значително се подобрява, следвайки ясно изразена тенденция на увеличение на броя и дела на населението с висше и средно образование и намаляване на броя на хората с основно и по-ниско образование.

**Фиг. 1. Образователна структура на населението на 7 и повече навършени години по години на преброяванията**


Към 7 септември 2021 г. броят на лицата с висше образование е 1 560.0 хил., или всеки четвърти (25.5%) е висшист. В сравнение с предходното преброяване относителният дял на лицата с висше образование се увеличава с 5.9 процентни пункта. Увеличава се и разликата между завършилите висше образование по пол. Относителният дял на жените с висше образование достига 29.3%, а на мъжете - 21.5%, като в сравнение с 2011 г. се увеличава съответно със 7.0 и 4.8 процентни пункта.

**Фиг. 2. Относителен дял на населението на 7 и повече навършени години с висше образование по години на преброяванията и пол**

Значителни са различията и в образователната структура на лицата по местоживеене. Докато относителният дял на лицата с висше образование в градовете е 31.2%, то в селата е 10.2%, или три пъти по-малко.

В регионален аспект най-висок е относителният дял на висшистите в област София (столица) - 43.6%, следвана от областите Варна (30.7%) и Пловдив (25.2%), а най-нисък е в областите Кърджали (14.0%), Търговище (15.5%) и Разград (15.7%).

**Фиг. 3. Относителен дял на населението на 7 и повече навършени години с висше образование по области към 7 септември 2021 година**




Към 7 септември 2021 г. 2 695.8 хил. лица са със завършена най-висока степен на средно образование. От тях 33.6% са завършили общообразователни (гимназиални) програми, а 66.4% - професионални програми, включващи придобиването на втора или трета степен на професионална квалификация, или еквивалентните в миналото техникуми и средни политехнически училища (СПТУ). Професионалното средно образование е по-разпространено при мъжете (57.2%) отколкото при жените (42.8%). Програми за професионално обучение след средно образование (IV степен професионална квалификация) са завършили 78.9 хил. лица, а 103.8 хил. лица са със завършен първи гимназиален етап на средното образование.

Продължава положителната тенденция на намаляване на лицата с ниско или без образование. Завършилите начално образование са 353.5 хил. лица; започналите, но незавършили начално образование са 271.7 хиляди и никога непосещавалите училище са 41.6 хиляди. Спрямо 2011 г. относителните дялове от населението на 7 и повече навършени години намаляват съответно с 2.0, 0.3 и 0.5 проценти пункта.

В регионален аспект най-нисък е делът на лицата с начално и по-ниско образование в областите Габрово (7.4%), Перник (8.0%) и София (столица) (8.1%), а най-висок е в областите Сливен (20.4%), Кърджали (14.6%) и Силистра (14.3%).

**Фиг. 4. Относителен дял на населението на 7 и повече навършени години с начално и по-ниско образование по области към 7 септември 2021 година**



**Грамотност на населението**

Грамотността се дефинира като умението да се чете и пише и е традиционен въпрос в преброяванията на населението. Докато през 1893 г. 80.1% от населението на 9 и повече навършени години е било неграмотно, то този дял спада до 1.3% през 2021 година. Спрямо 2001 г. намалението на дела на неграмотните е 0.4 процентни пункта.

**Фиг. 5. Относителен дял на неграмотното население на 9 и повече навършени години по години на преброяванията**

Делът на неграмотното население е по-висок в селата (2.3%) отколкото в градовете (0.9%). Най-висок е относителният дял на неграмотните в областите Сливен (5.0%), Кърджали и Ямбол с по 2.6%, а най-нисък е в област София (столица) - 0.4%.

**Фиг. 6. Относителен дял на неграмотните лица на 9 и повече навършени години по области към 7 септември 2021 година**



**Участие във формално образование**

Към 7.09.2021 г. 951.6 хил. лица, или 14.6% от населението на страната, са били записани във формалната образователна система за придобиване на образователна степен и/или степен на професионална квалификация. Извън участие в образователния процес са 24 913 деца в задължителната училищна възраст (7 - 15 години).

**Икономически характеристики на населението**

Всички данни за икономическите характеристики на населението се отнасят до положението на лицата на пазара на труда през седмицата, предхождаща критичния момент на преброяването – 31 август – 6 септември 2021 година.

Икономически активното население обхваща всички лица на 15 и повече навършени години, които са заети или безработни през наблюдавания период.

През наблюдавания период в страната има 2 953 937 икономически активни лица на възраст 15 и повече навършени години, или 45.3% от населението на страната. От тях 2 661 292 са заети, а 292 645 са безработни.

**Фиг. 7. Икономически активно население по години на преброяванията**

Броят на икономически активните лица нараства до 1985 г., когато достига и най-високата си стойност - 4 686 140 души. През следващите години той намалява, за да достигне 2 953 937 души към 7 септември 2021 година. Спрямо 2011 г. броят на икономически активните лица намалява с 376 хил. души, или с 11.3%.

**Фиг. 8. Относителен дял на икономически активното население по пол и години на преброяванията**


**Икономически активни лица на възраст 15 - 64 навършени години**

През наблюдавания период в страната има 2 835 хил. икономически активни лица на възраст между 15 и 64 навършени години. Относителна мярка за степента на участие на населението в пазара на труда е коефициентът за икономическа активност, изчислен като отношение на броя на икономически активните лица към населението във възрастовата група 15 - 64 навършени години. Общо за страната коефициентът на икономическа активност e 69.7% (70.8% за мъжете и 68.5% за жените).

С най-висок коефициент на икономическа активност е област София (столица) - 78.6%, следвана от Габрово - 73.5%, и Перник - 72.1%. Най-нисък е този показател в областите Кърджали - 54.1%, Силистра - 60.6%, и Сливен - 61.1%.

**Фиг. 9. Коефициент на икономическа активност по области**

**през периода 31 август – 6 септември 2021 година**



**Заети лица на възраст 15 – 64 навършени години**

От общия брой икономически активни лица на възраст 15 - 64 години 2 549 хил. са заети. Жените са 1 248 хил., или 49.0%, а мъжете - 1 301 хил., или 51%.

Коефициентът на заетост, изчислен като отношение на броя на заетите лица към населението във възрастовата група 15 - 64 навършени години, е 62.6%. Коефициентът на заетост при мъжете е по-висок от този при жените, съответно 63.3% и 62.0%.

Повъзрастовите коефициенти на заетост показват, че участието в пазара на труда е най-ниско във възрастовата група 15 - 24 навършени години (26.4%). С повишаване на възрастта показателят се увеличава, като най-висока е стойността му при лицата на възраст 35 - 44 навършени години (74.0%). Коефициентът на заетост е по-нисък в селата отколкото в градовете във всички възрастови групи.


**Фиг. 10. Повъзрастови коефициенти на заетост по местоживеене**

**през периода 31 август – 6 септември 2021 година**

В регионален аспект най-висок е коефициентът на заетост в областите София (столица) - 75.0%, Габрово - 68.0%, и Варна - 65.3%, а най-нисък е в областите Видин - 50.9%, Силистра – 49.6%, и Кърджали - 46.8%. Общо в 21 области този показател е по-нисък от средния за страната.

**Фиг. 11. Коефициент на заетост на лицата на възраст 15 - 64 навършени години по области**

**през периода 31 август – 6 септември 2021 година**

****

Продължава тенденцията на повишаване на образователния статус на заетите лица. През наблюдавания период с висше образование са 1 001 хил. души, или 39.3% от заетите. Спрямо 2011 г. този дял се увеличава с 6.6 процентни пункта. Образователният статус на заетите жени е по-висок в сравнение с този на заетите мъже. Делът на жените с висше образование от всички заети жени е 47.5%, съответно 31.4% при мъжете.

През наблюдавания период най-много лица са заети в икономическите дейности „преработваща промишленост“ - 474 хил. души, или 18.6%, „търговия; ремонт на автомобили и мотоциклети“ - 418 хил., или 16.4%, и „държавно управление“ - 202 хил., или 7.9% от заетите лица на възраст 15 - 64 навършени години.

Налице са различия по пол между заетите в отделните икономически дейности. Мъжете преобладават в икономически дейности като „строителство“, „добивна промишленост“ и „транспорт, складиране и пощи“, а жените преобладават в икономическите дейности „дейност на домакинствата като работодатели“, „образование“ и „хуманно здравеопазване и социална работа“.

**Фиг. 12. Разпределение на заетите лица на възраст 15 - 64 навършени години по икономически дейности и пол през периода 31 август – 6 септември 2021 година**

Разпределението по професии показва, че най-много заети има в клас „специалисти“ (18.8%), следва клас „персонал, зает с услуги за населението и търговия“ (18.3%) и „професии, неизискващи специална квалификация“ (11.6%). И тук се наблюдават съществени различия по пол.

**Фиг. 13. Разпределение на заетите лица на възраст 15 - 64 навършени години по професии и пол през периода 31 август – 6 септември 2021 година**

**Безработни лица на възраст 15 – 64 навършени години**

През наблюдавания период безработните лица на възраст 15 - 64 навършени години са 287 хиляди. Жените са 131 хил., или 45.6%, а мъжете 156 хил., или 54.4%.

Коефициентът на безработица, изчислен като отношение на броя на безработните лица към икономически активното население във възрастовата група 15 - 64 навършени години, е 10.1% общо за страната, съответно 10.7% за мъжете и 9.5% за жените.

Повъзрастовите коефициенти на безработица показват, че най-висок е делът на безработните във възрастовата група 15 - 19 години (36.1%). С нарастване на възрастта стойността на показателя намалява. Коефициентът на безработица е по-нисък в градовете отколкото в селата във всички възрастови групи.

**Фиг. 14. Повъзрастови коефициенти на безработица в градовете и селата**

**през периода 31 август – 6 септември 2021 година**

Най-висок е делът на безработните със средно образование - 50.6% от всички безработни, следван от тези с основно (24.1%), висше (15.9%) и начално и по-ниско (9.4%). Най-висок е делът на безработните жени сред висшистите - 57.0%, а най нисък при лицата със средно образование (40.2%).


Коефициентът на безработица за лицата на възраст 15-64 със завършено висше образование е 4.4%, като при мъжете е 4.6%, а при жените 4.2%. За лица с начално и по-ниско образование коефициентът на безработица е 43.6%, съответно 39.4% за мъжете и 47.7% за жените.

**Фиг. 15. Коефициенти на безработица по степен на завършено образование и пол**

**през периода 31 август – 6 септември 2021 година**

Коефициентът на безработица е най-нисък в областите София (столица) - 4.6%, Габрово - 7.4%, и Пловдив - 8.1%, а най-висок е във Видин - 20.1%, Силистра - 18.1%, и Търговище - 17.7%. В седем области този показател е по-нисък от средния за страната.

**Фиг. 16. Коефициент на безработица по области през периода 31 август – 6 септември 2021 година**

****

**Икономически неактивни лица на възраст 15 - 64 навършени години**

Икономически неактивното население на възраст 15 - 64 години е 1 234 хил. души, или 30.3% от населението в тази възрастова група. От тях 307 хил. са учащи, 313 хил. - пенсионери, 18 хил. - лица, получаващи доходи от собственост, и 595 хил. са „други“.

Най-висок е делът на икономически неактивното население със средно образование – 53.8%. Следват лицата с основно (24.6%) и с висше образование (14.4%).

**Фиг. 17. Разпределение на икономически неактивните лица по образование и пол**

**през периода 31 август – 6 септември 2021 година**

В регионален аспект Кърджали е областта с най-висок относителен дял на икономически неактивното население - 45.9%, следват Силистра - 39.4%, и Сливен - 38.9%. Най-нисък е делът на икономически неактивното население в София (столица) - 21.4%.

**Незаети и неучащи на възраст 15 - 29 навършени години**

През наблюдавания период незаетите и неучастващи в образование и обучение от населението на възраст 15 - 29 навършени години са 185 хил. души, или 21.7% от населението на същата възраст. От общият брой незаети и неучащи 44.1% са на възраст 25 – 29, 37.5% на възраст 20 -24 и 18.4% на възраст 15 – 19 навършени години.

Преобладават лицата със завършено средно (48.2%) и основно образование (25.4%). Завършилите висше образование сред незаетите и неучастващи в образование и обучение са 14.3%.

**Фиг. 18. Разпределение на незаетите и неучастващи в образование и обучение лица по образование и пол през периода 31 август – 6 септември 2021 година**

В регионален аспект делът на лицата на възраст 15 - 29 навършени години, които не са заети и не участват в образование и обучение, е най-висок в областите Сливен (37.6%) и Силистра (33.3%), а най-нисък - в област София (столица) - 10.6%. Общо в 19 области този показател е над средния за страната.

**Фиг. 19. Незаети и неучащи на възраст 15 - 29 навършени години по области**

**за периода 31 август – 6 септември 2021 година**

Графикът за публикуване на данните от Преброяване 2021 можете да намерите тук. Основни данни от преброяването ще бъдат публикувани в Информационна система ИНФОСТАТ, както и ще бъдат предоставяни по заявки на потребители в съответствие със Списъка на стандартните статистически показатели и Правилника за разпространение на статистически продукти и услуги.

**Приложение**

**Таблица 1**

**Образователна структура на населението на 7 и повече навършени години**

**по години на преброяванията и пол**

(Брой)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Години на преброява-нията[[1]](#footnote-0)** | **Общо** | **Степен на завършено образование** | | | | **Без завършена степен на образование** | **Дете** | **Непока-зано** |
| **висше** | **средно[[2]](#footnote-1)** | **основно[[3]](#footnote-2)** | **начално** |
| Общо | | | | | | | | |
| 1934 | 4941848 | 33031 | 133111 | 443113 | 1733350 | 2593059 | - | 6184 |
| 1946 | 6008354 | 55238 | 276694 | 1125410 | 2202557 | 2347748 | - | 707 |
| 1956 | 6495229 | 112506 | 575397 | 1616225 | 2367812 | 1823289 | - | - |
| 1965 | 7211375 | 173319 | 888328 | 2309436 | 2286716 | 1553576 | - | - |
| 1975 | 7658498 | 311851 | 1594991 | 2617963 | 2043989 | 1089704 | - | - |
| 1985 | 8102363 | 503330 | 2447933 | 2605539 | 1689313 | 856248 | - | - |
| 1992 | 7797602 | 619294 | 2888144 | 2370214 | 1231727 | 680347 | - | 7876 |
| 2001 | 7467839 | 716863 | 3160492 | 2049443 | 933329 | 565937 | 20513 | 21262 |
| 2011 | 6891177 | 1348650 | 2990424 | 1591348 | 536686 | 409766 | 14303 | **-** |
| **2021** | **6110165** | **1560028** | **2878386** | **1001825** | **353450** | **313297** | **3179** | **-** |
| Мъже | | | | | | | | |
| 1934 | 2474774 | 27578 | 76240 | 287345 | 1011328 | 1068828 | - | 3455 |
| 1946 | 2996051 | 43655 | 159854 | 679577 | 1165278 | 947362 | - | 325 |
| 1956 | 3228369 | 84014 | 297341 | 937642 | 1200904 | 708468 | - | - |
| 1965 | 3593032 | 121464 | 432200 | 1308727 | 1118177 | 612464 | - | - |
| 1975 | 3808490 | 196184 | 759193 | 1453025 | 966163 | 433925 | - | - |
| 1985 | 3998374 | 285274 | 1197407 | 1391886 | 761475 | 362332 | - | - |
| 1992 | 3817044 | 329277 | 1416360 | 1225306 | 543982 | 298054 | - | 4065 |
| 2001 | 3625965 | 334311 | 1574103 | 1036099 | 401684 | 259678 | 10377 | 9713 |
| 2011 | 3343236 | 556900 | 1568705 | 793143 | 227656 | 189351 | 7481 | **-** |
| **2021** | **2925778** | **627901** | **1511578** | **475014** | **159460** | **150109** | **1716** | **-** |
| Жени | | | | | | | | |
| 1934 | 2467074 | 5453 | 56871 | 155768 | 722022 | 1524231 | - | 2729 |
| 1946 | 3012303 | 11583 | 116840 | 445833 | 1037279 | 1400386 | - | 382 |
| 1956 | 3266860 | 28492 | 278056 | 678583 | 1166908 | 1114821 | - | - |
| 1965 | 3618343 | 51855 | 456128 | 1000709 | 1168539 | 941112 | - | - |
| 1975 | 3850008 | 115667 | 835798 | 1164938 | 1077826 | 655779 | - | - |
| 1985 | 4103989 | 218056 | 1250526 | 1213653 | 927838 | 493916 | - | - |
| 1992 | 3980558 | 290017 | 1471784 | 1144908 | 687745 | 382293 | - | 3811 |
| 2001 | 3841874 | 382552 | 1586389 | 1013344 | 531645 | 306259 | 10136 | 11549 |
| 2011 | 3547941 | 791750 | 1421719 | 798205 | 309030 | 220415 | 6822 | **-** |
| **2021** | **3184387** | **932127** | **1366808** | **526811** | **193990** | **163188** | **1463** | **-** |

**Таблица 2**

**Образователна структура на населението на 7 и повече навършени години по пол и местоживеене към 7 септември 2021 година**

(Брой)

|  |  |  |  |  |  |
| --- | --- | --- | --- | --- | --- |
| **Образователна степен** | **Общо** | **По пол** | | **По местоживеене** | |
| **мъже** | **жени** | **в градовете** | **в селата** |
| Образователна и научна степен „доктор“ | **39341** | 19789 | 19552 | 37126 | 2215 |
| Висше - степен „магистър“ | **899220** | 364651 | 534569 | 822871 | 76349 |
| Висше - степен „бакалавър“ | **458515** | 194323 | 264192 | 399280 | 59235 |
| Висше - степен „професионален бакалавър“ (специалист, полувисше) | **162952** | 49138 | 113814 | 134757 | 28195 |
| Професионално образование с прием след средно образование (IV степен ПК) | **78882** | 37925 | 40957 | 67600 | 11282 |
| Средно специално (техникум, професионална гимназия III степен ПК) | **1231450** | 674972 | 556478 | 947179 | 284271 |
| Средно професионално-техническо (СПТУ, професионална гимназия II степен на ПК) | **558868** | 349930 | 208938 | 366815 | 192053 |
| Средно общо (гимназиално) образование | **905433** | 394325 | 511108 | 665813 | 239620 |
| Първи гимназиален етап на средно образование | **103753** | 54426 | 49327 | 77558 | 26195 |
| Професионално-техническо (ПТУ) след завършване на основно образование (I степен на ПК) | **29524** | 18758 | 10766 | 17648 | 11876 |
| Професионално-техническо (ПТУ) с прием след VI/VII клас (I степен на ПК) | **11686** | 6893 | 4793 | 7007 | 4679 |
| Основно образование | **960615** | 449363 | 511252 | 501289 | 459326 |
| Начално (начален етап на основното образование) | **353450** | 159460 | 193990 | 217660 | 135790 |
| Незавършен начален етап на основното образование | **271653** | 133823 | 137830 | 189989 | 81664 |
| Никога непосещавал/а училище | **41644** | 16286 | 25358 | 20294 | 21350 |
| Дете до 7 години вкл., което още не посещава училище | **3179** | 1716 | 1463 | 2279 | 900 |

**Таблица 3**

**Грамотност на населението на 9 и повече навършени години**

**по области и пол към 7 септември 2021 година**

(Брой)

|  |  |  |  |  |  |  |  |
| --- | --- | --- | --- | --- | --- | --- | --- |
| **Области** | **Общо** | | | **Мъже** | | **Жени** | |
| **грамотни** | **неграмотни** | **грамотни** | | **неграмотни** | **грамотни** | **неграмотни** |
| **Общо** | **5913363** | **75678** | **2832816** | | **30827** | **3080547** | **44851** |
| Благоевград | 265375 | 2397 | 128612 | | 1017 | 136763 | 1380 |
| Бургас | 341377 | 6071 | 163667 | | 2728 | 177710 | 3343 |
| Варна | 391264 | 3865 | 187443 | | 1579 | 203821 | 2286 |
| Велико Търново | 190982 | 1373 | 91269 | | 538 | 99713 | 835 |
| Видин | 69936 | 769 | 33541 | | 402 | 36395 | 367 |
| Враца | 139273 | 1384 | 67400 | | 638 | 71873 | 746 |
| Габрово | 91499 | 478 | 43139 | | 220 | 48360 | 258 |
| Добрич | 135925 | 3250 | 65275 | | 1138 | 70650 | 2112 |
| Кърджали | 127725 | 3435 | 63287 | | 950 | 64438 | 2485 |
| Кюстендил | 103543 | 512 | 49623 | | 256 | 53920 | 256 |
| Ловеч | 105922 | 1718 | 51185 | | 782 | 54737 | 936 |
| Монтана | 110160 | 1246 | 53405 | | 542 | 56755 | 704 |
| Пазарджик | 208380 | 2877 | 100836 | | 1202 | 107544 | 1675 |
| Перник | 104997 | 578 | 50038 | | 269 | 54959 | 309 |
| Плевен | 206945 | 2378 | 99526 | | 1019 | 107419 | 1359 |
| Пловдив | 571001 | 8817 | 271124 | | 3443 | 299877 | 5374 |
| Разград | 93870 | 1700 | 45263 | | 550 | 48607 | 1150 |
| Русе | 178562 | 1323 | 84888 | | 542 | 93674 | 781 |
| Силистра | 88389 | 2148 | 42815 | | 791 | 45574 | 1357 |
| Сливен | 146078 | 7714 | 70572 | | 3026 | 75506 | 4688 |
| Смолян | 89805 | 751 | 43097 | | 285 | 46708 | 466 |
| София | 211340 | 1529 | 102853 | | 701 | 108487 | 828 |
| София (столица) | 1158504 | 4334 | 546237 | | 2291 | 612267 | 2043 |
| Стара Загора | 265540 | 6046 | 127257 | | 2575 | 138283 | 3471 |
| Търговище | 89838 | 1037 | 43716 | | 318 | 46122 | 719 |
| Хасково | 191163 | 3620 | 92321 | | 1264 | 98842 | 2356 |
| Шумен | 138313 | 1761 | 66973 | | 702 | 71340 | 1059 |
| Ямбол | 97657 | 2567 | 47454 | | 1059 | 50203 | 1508 |

**Таблица 4**

**Икономически активно население по местоживеене и години на преброяванията**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Години на преброя-ванията** | **Брой** | | | | **%** | | | |
| **общо** | **икономически активни** | **икономически неактивни** | **непоказано** | **общо** | **икономически активни** | **икономически неактивни** | **непоказано** |
| 1920 | 4846971 | 2571500 | 2275471 | - | 100.0 | 53.1 | 46.9 | - |
| 1926 | 5478741 | 3016484 | 2462257 | - | 100.0 | 55.1 | 44.9 | - |
| 1934 | 6077939 | 3346105 | 2731834 | - | 100.0 | 55.1 | 44.9 | - |
| 1946 | 7029349 | 4034730 | 2994619 | - | 100.0 | 57.4 | 42.6 | - |
| 1956 | 7613709 | 4150207 | 3463502 | - | 100.0 | 54.5 | 45.5 | - |
| 1965 | 8227866 | 4267798 | 3960068 | - | 100.0 | 51.9 | 48.1 | - |
| 1975 | 8727771 | 4447784 | 4279987 | - | 100.0 | 51.0 | 49.0 | - |
| 1985 | 8948649 | 4686140 | 4262509 | - | 100.0 | 52.4 | 47.6 | - |
| 1992 | 8487317 | 3932468 | 4546368 | 8481 | 100.0 | 46.3 | 53.6 | 0.1 |
| 2001 | 7928901 | 3854993 | 4049101 | 24807 | 100.0 | 48.6 | 51.1 | 0.3 |
| 2011 | 7364570 | 3329683 | 4034887 | - | 100.0 | 45.2 | 54.8 | - |
| 2021 | 6519789 | 2953937 | 3565852 | - | 100.0 | 45.3 | 54.7 | - |
| В градовете | | | | | | | | |
| 1920 | 966375 | 378562 | 587813 | - | 100.0 | 39.2 | 60.8 |  |
| 1926 | 1130131 | 471231 | 658900 | - | 100.0 | 41.7 | 58.3 |  |
| 1934 | 1302551 | 515751 | 786800 | - | 100.0 | 39.6 | 60.4 |  |
| 1946 | 1735188 | 702418 | 1032770 | - | 100.0 | 40.5 | 59.5 |  |
| 1956 | 2556071 | 1134229 | 1421842 | - | 100.0 | 44.4 | 55.6 |  |
| 1965 | 3822824 | 1859139 | 1963685 | - | 100.0 | 48.6 | 51.4 |  |
| 1975 | 5061087 | 2659935 | 2401152 | - | 100.0 | 52.6 | 47.4 |  |
| 1985 | 5799939 | 3160593 | 2639346 | - | 100.0 | 54.5 | 45.5 |  |
| 1992 | 5704552 | 2784860 | 2911267 | 8425 | 100.0 | 48.8 | 51.0 | 0.1 |
| 2001 | 5474534 | 2805102 | 2651054 | 18378 | 100.0 | 51.2 | 48.4 | 0.3 |
| 2011 | 5338261 | 2649756 | 2688505 | - | 100.0 | 49.6 | 50.4 |  |
| 2021 | 4782064 | 2327863 | 2454201 | - | 100.0 | 48.7 | 51.3 |  |
| В селата | | | | | | | | |
| 1920 | 3880596 | 2192938 | 1687658 | - | 100.0 | 56.5 | 43.5 |  |
| 1926 | 4348610 | 2545253 | 1803357 | - | 100.0 | 58.5 | 41.5 |  |
| 1934 | 4775388 | 2830354 | 1945034 | - | 100.0 | 59.3 | 40.7 |  |
| 1946 | 5294161 | 3332312 | 1961849 | - | 100.0 | 62.9 | 37.1 |  |
| 1956 | 5057638 | 3015978 | 2041660 | - | 100.0 | 59.6 | 40.4 |  |
| 1965 | 4405042 | 2408659 | 1996383 | - | 100.0 | 54.7 | 45.3 |  |
| 1975 | 3666684 | 1787849 | 1878835 | - | 100.0 | 48.8 | 51.2 |  |
| 1985 | 3148710 | 1525547 | 1623163 | - | 100.0 | 48.4 | 51.6 |  |
| 1992 | 2782765 | 1147608 | 1635101 | 56 | 100.0 | 41.2 | 58.8 | 0.0 |
| 2001 | 2454367 | 1049891 | 1398047 | 6429 | 100.0 | 42.8 | 57.0 | 0.3 |
| 2011 | 2026309 | 679927 | 1346382 | - | 100.0 | 33.6 | 66.4 |  |
| 2021 | 1737725 | 626074 | 1111651 | - | 100.0 | 36.0 | 64.0 |  |

**Таблица 5**

**Население на възраст 15 - 64 навършени години по икономическа активност и области**

**през периода 31 август – 6 септември 2021 година**

|  |  |  |  |  |
| --- | --- | --- | --- | --- |
| **Области** | **Общо** | **Заети** | **Безработни** | **Икономически неактивни** |
| **Общо за страната** | **4069400** | **2548691** | **286697** | **1234012** |
| Благоевград | 187711 | 107156 | 16177 | 64378 |
| Бургас | 239731 | 146176 | 16638 | 76917 |
| Варна | 275693 | 179964 | 18012 | 77717 |
| Велико Търново | 125194 | 76976 | 8901 | 39317 |
| Видин | 42984 | 21874 | 5515 | 15595 |
| Враца | 93879 | 50971 | 10374 | 32534 |
| Габрово | 57155 | 38870 | 3113 | 15172 |
| Добрич | 91376 | 52203 | 8083 | 31090 |
| Кърджали | 87436 | 40892 | 6427 | 40117 |
| Кюстендил | 67128 | 38595 | 4075 | 24458 |
| Ловеч | 68604 | 37443 | 5253 | 25908 |
| Монтана | 70894 | 39805 | 7599 | 23490 |
| Пазарджик | 143603 | 81258 | 15025 | 47320 |
| Перник | 69970 | 45255 | 5191 | 19524 |
| Плевен | 133990 | 77514 | 11520 | 44956 |
| Пловдив | 399794 | 257513 | 22808 | 119473 |
| Разград | 64695 | 34315 | 6740 | 23640 |
| Русе | 117929 | 74948 | 8084 | 34897 |
| Силистра | 58627 | 29091 | 6409 | 23127 |
| Сливен | 102151 | 52192 | 10205 | 39754 |
| Смолян | 60116 | 37195 | 4254 | 18667 |
| София | 144277 | 91544 | 8857 | 43876 |
| София (столица) | 838390 | 628749 | 30417 | 179224 |
| Стара Загора | 180951 | 112936 | 14073 | 53942 |
| Търговище | 60491 | 31536 | 6787 | 22168 |
| Хасково | 128309 | 71961 | 11305 | 45043 |
| Шумен | 94026 | 53395 | 9786 | 30845 |
| Ямбол | 64296 | 38364 | 5069 | 20863 |

1. За периода 1934 - 1992 г. включително образователната структура е за населението на 8 и повече навършени години. [↑](#footnote-ref-0)
2. Включително и завършилите професионално образование с прием след средно образование (IV степен ПК) и завършилите първи гимназиален етап на средното образование. [↑](#footnote-ref-1)
3. Включително и завършилите професионално-техническите училища (I степен ПК). [↑](#footnote-ref-2)